‘সংবিধানের ওপর আক্রমণ’ প্রধান বিচারপতির উপর আক্রমণের ঘটনায় সরব মুখ্যমন্ত্রী

ওয়েব ডেস্ক: সোমবার সুপ্রিম কোর্টে (Supreme Court) প্রধান বিচারপতি বি আর গাভাইয়ের (CJI B.R. Gavai) দিকে জুতো ছোড়ার চেষ্টা করেন এক আইনজীবী। এই নজিরবিহীন ঘটনায় দেশজুড়ে তোলপাড় শুরু হয়েছে। ঘটনার তীব্র নিন্দা করেন মুখ্যমন্ত্রী মমতা বন্দ্যোপাধ্যায়। মমতা বন্দ্যোপাধ্যায় বললেন, ‘সংবিধানের ওপর নিন্দনীয় হামলা।’ কংগ্রেস সংসদীয় দলনেত্রী সনিয়া গান্ধী (Sonia Gandhi) আগেই এই বিষয়ে মুখ খুলেছেন। তাঁর বক্তব্য, ”ঘটনায় আমাদের সংবিধানের মূল ভাবনার প্রতিও সরাসরি আঘাত।”

সোমবার সকালে সুপ্রিম কোর্টে শুনানি চলাকালীন আচমকাই এক বর্ষীয়ান আইনজীবী প্রধান বিচারপতির দিকে কিছু ছুড়ে মারার চেষ্টা করেন। প্রত্যক্ষদর্শীদের কেউ কেউ জানান, ওই আইনজীবী জুতো ছুড়ে মারার চেষ্টা করেছিলেন। আবার কেউ কেউ বলেন, একটি কাগজের বান্ডিল ছুড়ে মারার চেষ্টা হয়েছে। তবে এজলাসে থাকা নিরাপত্তাকর্মীদের তৎপরতায় ধরে ফেলা হয় ওই আইনজীবীকে। এত কিছুর পরেও শান্ত এবং স্থির থাকেন প্রধান বিচারপতি। মমতা বন্দ্যোপাধ্যায় স্যোশাল মিডিয়ায় লিখেছেন – সুপ্রিম কোর্টের মধ্যেই প্রধান বিচারপতির ওপর হামলার ঘটনায় আমি তীব্র প্রতিবাদ জানাচ্ছি। এটা সরাসরি দেশের সংবিধানের ওপর আক্রমণ হল। অত্যন্ত দুঃখজনক এবং নিন্দনীয় ঘটনা।

আরও পড়ুন: প্রধান বিচারপতির উপর আক্রমণ, কী বললেন মোদি

I condemn the attack today on the Chief Justice of India Justice B R Gavai ji in the Supreme Court premises. This has been a most outrageous thing and effectively an assault on the Constitution of India.

I personally respect Justice Gavai and send him my regards from the…

— Mamata Banerjee (@MamataOfficial) October 6, 2025

অন্য খবর দেখুন